b"\n_START_ARTICLE_\nPinn\xc3\xadpedes\n_START_SECTION_\nDescripci\xc3\xb3\n_START_PARAGRAPH_\nL'o\xc3\xafda externa no existeix o \xc3\xa9s molt menuda (ot\xc3\xa0rids). Els ulls estan adaptats a la visi\xc3\xb3 sota l'aigua. El pelatge \xc3\xa9s poc dens. Presenten una capa de greix sota la pell, que t\xc3\xa9 funcions d'a\xc3\xafllament t\xc3\xa8rmic, de reserva energ\xc3\xa8tica i per a flotar._NEWLINE_Les dents acostumen a ser petites excepte en la morsa, que les utilitza m\xc3\xa9s per a cavar que com a defensa. L'aparell respiratori est\xc3\xa0 adaptat a immersions perllongades._NEWLINE_A difer\xc3\xa8ncia dels cetacis, s\xc3\xb3n animals amfibis encara que s\xc3\xb3n poc destres a terra. Nom\xc3\xa9s poden parir a terra. Del part n'acostuma a n\xc3\xa9ixer una sola cria cuidada per la mare durant quatre o cinc mesos i despr\xc3\xa9s se la deixa sola."